12.9.2023
SK
Úradný vestník Európskej únie
C 322/9
Tieto etikety musia byť pripevnené tak, aby sa nedali opätovne použiť.
Logo chráneného zemepisného označenia:
4.
Stručné vymedzenie zemepisnej oblasti Zemepisnú oblasť, v ktorej sa vyrába „Cecina de León“, tvorí len a výhradne provincia León.
5.
Súvislosť so zemepisnou oblasťou Súvislosť medzi zemepisnou oblasťou a výrobkom „Cecina de León“ sa zakladá na jeho osobitných vlastnostiach a dobrej povesti.
Ide o mäsový výrobok s typickou farbou, mramorovaním, šťavnatosťou a chuťou, nie výrazne vláknitý s charakteristickou údenou arómou, ktorou sa odlišuje od mäsa cecina z iných oblastí.
Vďaka svojim osobitným vlastnostiam sa počas mnohých rokov tradičnej výroby vo vymedzenej zemepisnej oblasti výrazne preslávil a získal dobrú povesť.
Dôkazom dobrej povesti „Cecina de León“ sú nasledujúce príklady.
Španielsky štátny televízny kanál RTVE 28. októbra 2013 odvysielal program Un país para comérselo (Krajina, v ktorej sa dá dobre najesť) (36 minút) o Leóne a jeho agropotravinárskych výrobkoch.
V programe sa prezentovali rôzne recepty, v ktorých sa ako zložka používal výrobok „Cecina de León“, pričom sa zdôraznili jeho osobitné vlastnosti.
V ďalšom programe kanála RTVE España Directo (Španielsko naživo) sa 29. júna 2021 opísal výrobný proces a vlastnosti výrobku.
Obidva programy sú k dispozícii na adrese https://www.rtve.es/ V časopisoch venovaných cestovaniu a gastronómii, napríklad Traveler a Cocina y vino, sa zdôrazňuje dobrá povesť výrobku „Cecina de León“ na národnej aj medzinárodnej úrovni.
V časopise Traveler sa v článku s názvom Why Leon should be the Capital of Gastronomy 2018 (Prečo by mal byť León hlavným mestom gastronómie za rok 2018), ktorý bol uverejnený 13. októbra 2017, sa uvádza: „Je pravdou, že ‚značka León‘ je mimo Španielska známa už dlhší čas.
Výrobky ako chorizo, cecina a niektoré syry z Leónu triumfovali v odľahlých kútoch sveta, tak rozmanitých, ako je Hongkong, Rím a dokonca aj Karibik.“
V časopise Cocina y vino sa v ďalšom článku s názvom What do they eat in Spain at Christmas?
(Čo sa jedáva v Španielsku na Vianoce?) uverejnenom 20. decembra 2020 spomínajú tradičné španielske jedlá vrátane výrobku „Cecina de León“: „Ako predjedlá sa podávajú syry alebo hovädzie mäso cecina, ktoré sú pre León typické.“
V roku 2018, keď bol León španielskym hlavným mestom gastronómie, sa výrobok „Cecina de León“ zapísal do Guinessovej knihy rekordov vďaka „najväčšiemu kusu mäsa cecina na svete“.
Výrobok „Cecina de León“ okrem toho už dva roky po sebe získal najvyššie ocenenie v prestížnej medzinárodnej súťaži Great Taste Awards, pričom v roku 2020 získal dve a tri hviezdičky a v roku 2021 tri hviezdičky.
Výrobcovia „Cecina de León“ sa zúčastňujú na národných a medzinárodných veľtrhoch, na ktorých propagujú dobrú povesť mäsa cecina.
Patrí medzi ne potravinársky veľtrh v Barcelone, gurmánsky salón a mäsová atrakcia v Madride, ako aj výstava SIAL v Paríži a veľtrh Anuga v Nemecku.